ศาตราจารย์ฟูคาโน่ นักวิทยาศาสตร์ผู้ไม่เหมือนใครและนักผจญภัย
ลงมือเผชิญหน้ากับความท้าทายใหม่
นั้นคือบินรอบโลกโดยไม่หยุด ด้วยเครื่องบินที่เขาออกแบบเอง
ที่สามารถบินได้เร็วอย่างเหลือเชื่อ ด้วยความเร็ว 1 องศาลองจิจูด
รอบเส้นศูนย์สูตรต่อนาที
เครื่องบินรอบโลกจะใช้เวลา 6 ชั่วโมง
ติดแค่อย่างเดียว
เครื่องบินสามารถเก็บน้ำมัน ได้เพียง 180 กิโลลิตร
เพียงพอสำหรับครึ่งหนึ่งของระยะทางทั้งหมด
บอกตรง ๆ เลยนะ
ศาสตราจารย์สามารถสร้างเครื่องบินที่สามารถ เก็บน้ำมันได้มากกว่านี้
แต่มันคงจะน่าเบื่อแย่
กลับกัน เขามากับหนทางที่ซับซ้อนกว่านั้น
โดยการสร้างเครื่องบินที่เหมือนกันอีก 3 ลำ
นอกจากความเร็วแล้ว
ศาสตราจารย์ยังเพิ่มองค์ประกอบเสริมด้วย
เครื่องบินทุกลำสามารถเลี้ยวกระทันหันได้เลย
และสามารถถ่ายน้ำมันไปลำไหนก็ได้กลางอากาศ
โดยไม่ต้องบินช้าลงเลย
โดยแต่ละลำต้องอยู่ใกล้กัน
ศาสตราจารย์จะเป็นคนบินเครื่องบินลำแรก
ในขณะที่ผู้ช่วย ฟูโกริ และ โอโรคานะ จะทำการบินอีก 2 ลำที่เหลือ
อย่างไรก็ตาม มีสนามบินแค่แห่งเดียว ที่อยู่ที่เส้นศูนย์สูตร
อนุญาตให้ทำการทดสอบครั้งนี้
ทำให้มันเป็นจุดเริ่มต้น
เส้นชัย
และสถานที่เดียวที่เครื่องบินสามารถลงจอด
บินขึ้น
หรือเติมน้ำมันภาคพื้นดินได้
เครื่องบินทั้ง 3 ลำจะร่วมมือกันอย่างไร
เพื่อที่ศาสตราจารย์สามารถบินได้ต่อเนื่อง ตลอดระยะทางและพิชิตความฝันของเขา
โดยที่ไม่มีเครื่องบินลำไหนน้ำมันหมด หรือร่วงหล่น
หยุดสักครู่ตอนนี้ถ้าคุณต้องการหาคำตอบ ด้วยตัวคุณเอง
คำตอบ: 3
คำตอบ: 2
คำตอบ: 1
จากการคำนวนของศาสตราจารย์แล้ว
พวกเขาจะทำมันได้โดยฉิวเฉียดเลย
เรื่องสำคัญคือทำให้ได้รับการสนับสนุน จากผู้ช่วยแต่ละคนให้มากที่สุด
โดยห้ามสิ้นเปลืองน้ำมันแม้แต่นิดเดียว
มันทำให้พวกเราคิดอย่างสมมาตรด้วย
เพื่อที่จะใช้เวลาสั้นลงทั้ง 2 ทิศทาง
โดยที่ปล่อยให้ศาสตราจารย์บินได้นาน โดยไม่มีผู้ช่วยคั่นกลางช่วงการบิน
นี่คือวิธีแก้ปัญหาของเขา
เครื่องบินทั้ง 3 ลำออกบินตอนเที่ยง ไปทางทิศตะวันตก
แต่ละลำบรรจุเชื้อเพลิง 180 กิโลลิตร
หลังจาก 45 นาที หรือ 1/8 ของเส้นทางทั้งหมด
แต่ละลำจะเหลือน้ำมัน 135 กิโลลิตร
โอราคานาถ่ายน้ำมัน 45 กิโลลิตรให้กับ ศาสตราจารย์และ 45 กิโลลิตรให้กับฟูโกริ
เมื่อเติมน้ำมันทั้ง 2 คนจนเต็มถัง
ส่วนโอราคานาบินกลับไปที่สนามบิน ด้วยเชื้อเพลิง 45 กิโลลิตรที่เหลือ
และมุ่งตรงไปที่ห้องพักผ่อน กับการหยุดพักที่สมควรได้รับ
45 นาทีผ่านไป ระยะทางผ่านไปแล้ว 1/4
ศาสตราจารย์และฟูโกริ ทั้งคู่เหลือ 135 กิโลลิตรอีกครั้ง
ฟูโกริถ่าย 45 กิโลลิตรให้ศาสตราจารย์
ทำให้เขาเหลือ 90 กิโลลิตรสำหรับการบินกลับ
ศาสตราจารย์ฟูกาโนยืดตัว พร้อมกับเปิดอัลบั๊มเพลงโปรดฟัง
เขาจะอยู่คนเดียวชั่วครู่
ขณะเดียวกัน โอราคานารอฟูโกริ บินกลับมาอย่างใจจดใจจ่อ
เครื่องบินของเธอเติมน้ำมันเรียบร้อย และพร้อมบิน
เมื่อเครื่องบินของเขาแตะพื้นสนามบิน เธอก็บินขึ้นเลย แต่คราวนี้ไปทิศตะวันออก
ณ จุดนี้ เวลาได้ผ่านไปแล้ว 180 นาที
และศาสตราจารย์ก็อยู่ที่ครึ่งทางพอดี
พร้อมเหลือเชื้อเพลิงอีก 90 กิโลลิตร
เวลา 90 นาทีต่อจากนี้
เครื่องบินของศาสตราจารย์ และโอราคานาบินเข้าหากัน
มาเจอที่จุด 3/4 ของระยะทาง
ในขณะที่เชื้อเพลิงศาสตราจารย์กำลังจะหมด
เขาก็เห็นเครื่องบินของโอราคานา
เธอส่งให้ 45 กิโลลิตรจากที่เหลือ 90 กิโลลิตร
ทำให้ทั้งคู่ต่างมี 45 กิโลลิตร
แต่มันเพียงพอแค่ครึ่งหนึ่งของระยะทาง สำหรับบินกลับสนามบิน
โชคยังดีที่ตอนนี้เป็นเวลาที่ฟูโกริ เติมน้ำมันเสร็จแล้วขึ้นบินเลย
45 นาทีต่อมา ขณะที่ทั้ง 2 ลำน้ำมันกำลังจะหมด
ฟูโกริมาเจอพวกเขาที่ 315 องศาพอดี
และถ่ายน้ำมัน 45 กิโลลิตรไปอีก 2 ลำ ทำให้เขาเหลือสำหรับตัวเขาเอง 45 กิโลลิตร
เครื่องบินทั้ง 3 ลำจอดลงที่สนามบินพร้อมกับ มาตรวัดน้ำมันที่ถึง 0 พอดี
ในขณะที่ผู้ประกาศข่าวและช่างภาพต่างยินดี
ศาสตราจารย์สัญญาว่าเครื่องบินของเขา จะมีใช้ในการบินพาณิชย์ในเร็ว ๆ นี้
พร้อมกับคิดวิธีว่าทำอย่างไร ไม่ให้อาหารระหว่างบิน
หกเลอะเทอะไปทั่ว